Ní àárọ̀ ọjọ́ kejì, kòì tíì tó aago márǔn ni ẹkún ìyá wa kan jí mi. Ó ń ki àbúrò bàá mi yìí ní oríkì ìran wọn ní mẹ́sǎn mẹ́wǎ. Mo gbọ́ tí ó ń sọ pé, ‘Ọmọ Òrónnà, Ọmọ Ìyáàlà, Ọmọ kí á fi ọ̀pá wá, k’á fi òjé, kí á fi ògèdègédé ọwọ wa dé Sẹri mọ́lẹ̀… Hee Hee Hee.’ Tí ó bá yá, á tún kì í lọ bí ilẹ̀ bí ẹní, á tún bú sí ẹkún. Kò sí ẹni tí ó lè sùn mọ́. ‘Ikú wo ni ó rí mi nílẹ̀, tí kò pamí, tí ó wá lọ pa ọmọ mi? Ọmọ mi tí kò ì ṣe ǹkan láyé’. Jésù gbàmí. Mo kú lónì o.’ Ẹ̀gbọ́n ìyá bàbá miobìnrin ni ó ń ké tí ó fa irun mọ́ ara rẹ̀ lórí, tí ó ń gbé ara rẹ̀ ṣánlẹ̀, tí ó ń sọkún kíkorò kíkorò bẹ́ẹ̀. Ǹkan ṣe!
Ni aaro ojo keji, koi tii to aago marun ni ekun iya wa kan ji mi. O n ki aburo baa mi yii ni oriki iran won ni mesan mewa. Mo gbo ti o n so pe, ‘Omo Oronna, Omo Iyaala, Omo ki a fi opa wa, k’a fi oje, ki a fi ogedegede owo wa de Seri mole… Hee Hee Hee.’ Ti o ba ya, a tun ki i lo bi ile bi eni, a tun bu si ekun. Ko si eni ti o le sun mo. ‘Iku wo ni o ri mi nile, ti ko pami, ti o wa lo pa omo mi? Omo mi ti ko i se nkan laye’. Jesu gbami. Mo ku loni o.’ Egbon iya baba miobinrin ni o n ke ti o fa irun mo ara re lori, ti o n gbe ara re sanle, ti o n sokun kikoro kikoro bee. Nkan se!